Маркерите вече са на 110 години. Първият е патентован от Лий Нюман през 1910 г. „Магическият маркер” е създаден от Сидни Розентал. Той бил направен от стъклена тръбичка, напълнена с мастило и филцов писец. С този маркер можело да се пише върху всякаква повърхност.
Днешните маркери се различават от първите варианти отпреди век. Разликата е в абсорбиращия материал, който държи цветния пигмент. Мастилото е направено от три елемента - пигмент или оцветител, смола, която да се залепи за повърхността и разтворител. Това е „системата”, по която мастилото се движи през маркера. Пластмасовата капачка на маркера също има роля за правилното му използване. Филцовият писец позволява на мастилото да излиза и така потребителите да пишат или рисуват с маркери.